Na temelju članka 33. Zakona o lokalnoj i područnoj ( regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 19/13., 137/15., 123/17., 98/19. i 144/20.) i članka 32. Statuta Općine Podcrkavlje („Službeni vjesnik Brodsko-posavske županije“ broj 7/18. i 7/20.) Općinsko vijeće na svojoj 06. sjednici održanoj dana 7. listopada 2021. godine, donosi

**O D L U K U**

**o izmjenama i dopunama Poslovnika Općinskog vijeća**

**Općine Podckravlje**

Članak 1.

 U Poslovniku o radu Općinskog vijeća Općine Podckravlje („Službeni vjesnik Brodsko – posavske županije“ broj 12/18) članak 3. stavak 1. mijenja se i glasi:

 „ Konstituirajuću sjednicu Općinskog vijeća saziva pročelnik Jedinstvenog upravnog odjela ili osoba koju on ovlasti.“

Članak 2.

 U članku 13 stavku 1. točki 5. brišu se riječi: „zamjeniku Općinskog načelnika“.

Članak 3.

 U članku 42.stavak 3 briše se.

Članak 4.

 Članak 43. stavak 1. mijenja se i glasi:

 „ O sazivanim sjednicama predsjednik Općinskog vijeća i predsjednici radnih tijela Općinskog vijeća izvješćuju Općinskog načelnika.“

Članak 5.

 Članak 45.stavak 2. briše se.

Članak 6.

 U članku 89. stavku 1. brišu se riječi „ i njegovom zamjeniku“.

Članak 7.

 U članku 102. dodaje se stavak 4. koji glasi:

 „U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Općinskog vijeća iznimno se mogu održavati elektroničkim putem“.

Članak 8.

 Ova Odluka o izmjenama i dopunama Poslovnika Općinskog vijeća Općine Podcrkavlje stupa na snagu osmog dana od dana donošenja i bit će objavljena u „Službenom vjesniku Brodsko-posavske županije“.

OPĆINSKO VIJEĆE

OPĆINE PODCRKAVLJE

KLASA: 021-01/18-01/7

URBROJ: 2178/13-01-21-3

 PREDSJEDNIK

OPĆINSKOG VIJEĆA

 Damir Miletić, ing.